Matis Toome

Matis Toome (s. 25. heinäkuuta 1975 Keava, Raplamaa, Viro) on virolainen kilpatanssija, kansainvälisen kategorian kilpatanssituomari ja tanssinopettaja.

 Koulutus ja tanssialainen toiminta 
Kehtnan peruskoulun ja Raplan lukion jälkeen opiskeli Tallinnan yliopistossa, mistä hän valmistui vuonna 1997 kandidaattitutkinnolla tanssijana, koreografina ja tanssiohjaajana. Vuonna 2006 suoritti hän Tallinnan yliopistossa taiteen maisterin tutkinnon.

Toome aloitti tanssiharjoittelunsa 11-vuotiaana tanssiseura Alemanassa, jossa hänen ohjaajansa olivat Rauno ja Kristina Ilo sekä Aavo Lossmann. Myöhemmin hän edusti tanssiseura Revalia opisekellessaan Ison-Britannian ja Norjan valmentaijen johdolla. Vuonna 1995 hänestä tuli ammattikilpatanssija.

Vuosina 1995-2010 hän oli valmentajana Revalia-tanssikoulussa. Vuodesta 1995 lähtien hän on työskennellyt tanssivalmentajana Virossa ja vierailevana valmentajana Suomessa, Hongkongissa, Etelä-Koreassa, Itävallassa, Latviassa ja muualla.

Vuonna 1996 hän suoritti tanssinopettajan tutkinnon Viron tanssinopettajien liitossa.

Vuodesta 1997 lähtien hän on toiminut korkeimman kansainvälisen ammattilaisluokan tuomarina.

Vuodesta 2001 hän on ollut Viron tanssiurheiluliiton ja vuodesta 2007 WDSF:n tuomari.

Vuodesta 2007 hän on ollut kansainvälisen ammattitanssijoita ja tanssinopettajia yhdistävän organisaation World Dance Councilin (WDC) tanssiopettajien kouluttaja ja tarkastaja Virossa.

Viron olympiakomitea on myöntänyt hänelle korkeimman, 8. kategorian mestarivalmentajan ammattitodistuksen.

Vuodesta 2010 hän on ollut Viron tanssiopettajien liiton johtokunnan jäsen ja tanssiopettajien kouluttaja sekä vuodesta 2014 liiton puheenjohtaja.

Vuonna 2011 hän perusti tanssikoulun Tantsumekahttps://tantsumeka.ee/index/, jonka johtaja ja päävalmentaja hän on.

Vuosina 2014–2016 hän oli Viron tanssiurheilunliiton johtokunnan jäsen ja 2016–2020 Viron olympiakomitean jäsen.

Koreografina Matis Toome on ohjannut 2004 tanssielokuvan Unelman pyydystäjähttps://arhiiv.err.ee/vaata/unistusepuudja sekä tanssiesitykset elokuvissa Kultainen rantahttps://www.efis.ee/et/filmiliigid/film/id/185/ vuonna 2006 ja Elävät kuvathttps://www.efis.ee/et/filmiliigid/film/id/11719 vuonna 2013. Vuonna 2005 hänestä valmistui muotokuva Viron television sarjassa Tour de Dansehttps://arhiiv.err.ee/vaata/tour-de-danse-matis-toome-ja-liina-liisi-liiv-toome. 

 Saavutukset 
Vuosina 1992 ja 1993 Matis Toome voitti, parinaan Maris Tõniste, ja vuonna 1994, parinaan Helen Klandorf, nuorten Viron-mestaruuden vakiotansseissa ja kymppitansseissa. Vuonna 1994 nuorten MM-kilpailuissa, parinaan Helen Klandorf, hän sijoittui kahdeksanneksi.

Vuosina 1995-2002 Toome oli ammattitanssija, parina Helen Klandorf. He edustivat Viroa monissa MM- ja EM-kilpailuissa. Vuoden 1997 vakiotanssin MM-kilpailuissa hänen sijoituksensa oli 14.–15., vuonna 1998 17.-18., vuonna 1999 yhdeksäs ja vuonna 1999 EM-kilpailuissa viides.

Vuosina 1996, 1997 ja 1998 hän voitti M/S Viking Cinderella-cupmestaruuden. Suomen avoimissa mestaruuskilpailuissa vuonna 1997 hän tuli ykköseksi ja 1998 kakkoseksi. 1998 hän voitti Rumba-cup kilpailun.

Matis Toome on monesti valittu Viron parhaaksi tanssivalmentajaksi.

 Yksityiselämä 
Matis Toome on vuodesta 2001 lähtien ollut naimisissa Liina-Liis Liiv-Toomen kanssa. Parilla on kolme lasta. 

 Lähteet 

Luokka:Virolaiset tanssijat
Luokka:Virolaiset urheilijat
Luokka:Tanssipedagogit
Luokka:Vuonna 1975 syntyneet
Luokka:Elävät henkilöt